Nas (artist)
**Nasir Bin Olu Dara Jones**, artistnavn **Nas** eller **Nasty Nas**, (født 14. september 1973 i New York City) er en amerikansk rapper.

Nas er trolig mest kjent for debutalbumet *Illmatic* fra 1994, som sies[*av hvem?*] å være et av de beste hiphop-albumene i historien.[] Nas er også kjent for å være en av de beste MCene[], og for sin lyriske poesi innen hiphop.

Tidligere artistnavn
--------------------

Nas har også gått under aliasene Nastradamus, og Nas Escobar (etter den colombianske narkotika-kongen Pablo Escobar).

Musikalsk karriere
------------------

I 1994 ga Nas ut debutalbumet *Illmatic*. Albumet har blitt stående som en hip hop-klassiker, og har blitt omtalt som et av de beste rap-albumene gjennom tidene.

I 1996 ga han ut oppfølgeralbumet *It Was Written*, som solgte betydelig mer enn det forrige albumet. *It Was Written* er Nas' hittil[*når?*] bestselgende album, men fikk dårligere anmeldelser enn debutalbumet. Singelen «If I Ruled the World» med Lauryn Hill som gjestevokalist ble en undergrunns hit.

I 1999 kom albumene *I Am...* og *Nastradamus.* Ingen av albumene ble godt mottatt av verken fans eller kritikere tiltross for et stjernelag av produsenter og gjesteartister som var populære på denne tiden. Albumet *I Am* er mest kjent for singelen "Hate Me Now" sin kontroversielle musikkvideo. Samlealbumet *The Lost Tapes* fra 2002 inneholder uutgitte låter fra disse to albumene som ironisk nok er ansett som noe av det beste Nas har laget.

Nas klarte å få igjen respekten blant kritikerne og hiphop-puristene etter utgivelsen av *Stillmatic* i 2001. Albumet er mest kjent for låtene *Ether*, der teksten var et utfall mot rapperen Jay-Z, og *One Mic*, som ble gitt ut som singel og som er kjent for sin egenartede oppbygging i versene samt den hardtslående teksten. 

I 2002 slapp Nas ut albumet *God's Son*, som er delvis dedisert til moren Ann Jones, som døde av brystkreft tidlig i 2002. 

Nas fulgte opp to år senere i 2004 med dobbelalbumet *Street's Disciple* som også var det siste albumet han ga ut gjennom plateselskapet Columbia. Albumet tar for seg flere temaer, mest nevneverdig hans gifteplaner med R&B artisten Kelis som han var forlovet med.

Etter å ha signert kontrakt med Def Jam ga Nas ut *Hip Hop Is Dead* i 2006. Etter flere runder med disselåter hadde Jay-Z og Nas begravd stridsøksen og feiret det på låten *Black Republican*. Dette albumet var også første gang Nas jobbet med Kanye West og Snoop Dogg.

I 2008 ga Nas ut albumet *Untitled*, et album som egentlig skulle hete "N-ordet" men tittelen ble stoppet av plateselskapet Def Jam. Albumet er kritikerrost for å ta for seg alvorlige og tunge temaer som omhandler forskjellige sider av livene til Afro Amerikanere i USA.

I 2010 samarbeidet Nas med reggae-artisten Damien Marley og bandet hans på albumet *Distant Relatives*.

Fire år etter hans forrige soloalbum, og etter en særdeles offentlig skilsmisse fra Kelis, ga Nas ut albumet *Life Is Good* i 2012. På albumcoveret holder Nas det grønne brudesløret til sin eks-kone i hånden, og albumet er preget av flere personlige låter om hans havarerte ekteskap og barna hans. Albumet ineholder også låten *Cherry Wine*, som er en duett med Amy Winehouse (1983–2011).

Det neste albumet *Nasir* ble utgitt i 2018, og var produsert av Kanye West. Albumet ble laget som en del av Wests «Wyoming Sessions», et eksperiment som gikk ut på at Kanye West skulle produsere fem album og utgi dem i løpet av en sommer. Albumet solgte ikke spesielt godt, og Nas har senere sagt at han skulle ønske han hadde fått mer tid på seg da albumet ble laget. Albumet har blant annet blitt kritisert for å være altfor kort (7 sanger), samt for at et gjestevers av André 3000 (fra OutKast) ble kuttet fra låten «Cops Shot the Kid».

I 2019 slapp Nas ut oppfølgeren *The Lost Tapes 2*. Samlealbumet inneholder uutgitte låter spilt inn i perioden 2006–2018.

I 2020 ga Nas ut albumet *King's Disease*, som var produsert av musikkprodusenten Hit-Boy. Dette er det første albumet Nas ga ut via sitt eget plateselskap Mass Appeal. *King's Disease* vant Grammyprisen for «Beste rap-album» under den 63. Grammyutdelingen. Dette er den første Grammyprisen Nas har vunnet som soloartist i sin karriere.

I 2021 ga Nas og Hit-Boy ut albumet *King's Disease 2*, der Lauryn Hill på nytt opptrådte sammen med Nas. På dette albumet samarbeidet han også med rapperen Eminem for første gang. Nas og Hit-Boy var ikke ferdige enda og ga ut nok et album i 2021 som heter *Magic*.

Nas blir i hip-hop-miljøer over hele verden ansett som en G.O.A.T. (Greatest Of All Time) og blir stadig nevnt i topp 5 rappere-diskusjoner. Eminem har ved flere anledninger nevnt Nas som en av sine favoritter, blant annet på låten «Till I Collapse».

Diskografi
----------

### Soloalbum

| Tittel |  | Utgivelsesår |  | Plateselskap |
| --- | --- | --- | --- | --- |
| *Illmatic* |  | 1994 |  | Columbia |
| *It Was Written* |  | 1996 |  | Columbia |
| *I Am...* |  | 1999 |  | Columbia |
| *Nastradamus* |  | 1999 |  | Columbia |
| *Stillmatic* |  | 2001 |  | Columbia |
| *God's Son* |  | 2002 |  | Columbia |
| *Street's Disciple* |  | 2004 |  | Columbia |
| *Hip Hop Is Dead* |  | 2006 |  | Def Jam |
| *Untitled* |  | 2008 |  | Def Jam |
| *Life Is Good* |  | 2012 |  | Def Jam |
| *Nasir* |  | 2018 |  | Def Jam |
| King's Disease |  | 2020 |  | Def Jam |
| *King's Disease II* |  | 2021 |  | Def Jam |
| Magic |  | 2021 |  | Mass Appeal |

### Samlealbum

* 2002: *The Best of Nas*
* 2002: *From Illmatic to Stillmatic: The Remixes*
* 2002: *The Lost Tapes*
* 2007: *Greatest Hits*
* 2010*: Distant Relatives* (med Damian Marley)
* 2019: *The Lost Tapes 2*

Familie
-------

Nas er sønn av jazzmusikeren Olu Dara. De har samarbeidet på flere sanger, blant annet "Life's A Bitch", "Bridging the Gap" og "Street's Disciple". Nas har også skrevet en sang om faren sin som heter "Poppa Was A Playa" fra samlealbumet *The Lost Tapes*.

Han har også skrevet en sang om sin mor Ann Jones; sangen heter «Dance» og finnes på albumet *God's Son* fra 2002.

Nas har to barn, Destiny med Carmen Bryan (født 15. juni 1995) og Knight med artisten Kelis (født 21. juni 2009). Nas har tilegnet datteren to sanger; «Me & You» fra albumet *Street's Disciple* og «Daughters» fra albumet *Life is Good*.

Referanser
----------

1. ↑   Encyclopædia Britannica Online, oppført som Nas, Encyclopædia Britannica Online-ID biography/Nas, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Allmusic, www.allmusic.com, besøkt 23. desember 2008[Hentet fra Wikidata]
4. ↑  .
5. ↑  .
6. ↑  .
7. ↑  .
8. ↑   *Montreux Jazz Festival Database*, Wikidata Q99181182
9. ↑   *Montreux Jazz Festival Database*, Montreux Jazz Festival konsert ID 3296, Wikidata Q99181182
10. ↑  «5 Reasons Why "Illmatic" is the Greatest Rap Album Ever». Music Times. 19. april 2014. Besøkt 24. mai 2022.
11. ↑  Fox, Luke (15. desember 2021). «More Than Ever, G.O.A.T. Status Is Being Claimed by Hip-Hop Legends and Newcomers Alike». *XXL Mag* **(engelsk)**. Besøkt 23. mai 2022. «No culture wields the power to fuel American vocabulary like hip-hop, and the rap game is obsessed with G.O.A.T. status. Whenever a new argument is had over the best MC to clutch a mic, the bickering and case-building ensues. | "Man, as of right now, I can’t say who’s No. 1, but it’s between Lil Wayne, Nas and Biggie Smalls," self-proclaimed G.O.A.T. Juicy J says of the label.

Read More: G.O.A.T. Status Is Being Claimed by Rap Legends & Newcomers Alike - XXL |   linjeskift-tegn i `|sitat=` på plass 380 (hjelp)
12. ↑  «Top 10 Best Rappers of All Time». *TheTopTens* **(engelsk)**. Besøkt 23. mai 2022. «4. Nas»

Eksterne lenker
---------------

* Offisielt nettsted Rediger på Wikidata

* (en) Nas – kategori av bilder, video eller lyd på Commons Rediger på Wikidata

* (en) Nas – galleri av bilder, video eller lyd på Commons Rediger på Wikidata
* (en) Nasir Jones på Internet Movie Database Rediger på Wikidata

* (fr) Nasir Jones på Allociné Rediger på Wikidata

* (en) Nasir Jones på AllMovie Rediger på Wikidata

* (en) Nasir Jones hos The Movie Database Rediger på Wikidata
* (en) Nasir Jones på Apple Music Rediger på Wikidata

* (en) Nasir Jones på Discogs Rediger på Wikidata

* (en) Nasir Jones på Discogs Rediger på Wikidata

* (en) Nasir Jones på Discogs Rediger på Wikidata

* (en) Nasir Jones på MusicBrainz Rediger på Wikidata

* (en) Nasir Jones på SoundCloud Rediger på Wikidata

* (en) Nasir Jones på Spotify Rediger på Wikidata

* (en) Nasir Jones på Songkick Rediger på Wikidata

* (en) Nasir Jones på Last.fm Rediger på Wikidata

* (en) Nasir Jones på Genius — sangtekster Rediger på Wikidata
* Nasir Jones på Twitter Rediger på Wikidata

* Nasir Jones på Facebook Rediger på Wikidata

* Nasir Jones på Instagram Rediger på Wikidata

* Nasir Jones på YouTube Rediger på Wikidata

* Nasir Jones på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Munzinger **·** MusicBrainz **·** Discogs **·** Discogs **·** Discogs **·** AllMusic
 |